Title: A Kar Térítési és Juttatási Szabályzatában meghatározott jutalomkeret elosztására az Önkormányzat pályázatot ír ki
Author: Titkár
Company: ELTE TTK HÖK

A Kar Térítési és Juttatási Szabályzatában meghatározott jutalomkeret elosztására az Önkormányzat pályázatot ír ki. A pályázat kiírása olvasható a Tétékás Nyúzban, a honlapon (http://ttkhok.elte.hu) és a Hallgatói iroda faliújságján. 
I. Pályázni a következő kategóriákban lehet: 
a) HÖK-ben végzett tevékenység, 
b) Ebihal-ban, IAESTE-ben, Mafihe-ben végzett tevékenység, 
c) egyéb (esetleg nem bejelentett) egyesületben végzett tevékenység, 
d) programszervezés, 
e) kollégiumi rendezvények, 
f) a pályázat keretében az Önkormányzat elnöke és az EB elnöke munkájáról beszámolót írnak a Választmánynak, 
g) egyéb, a Kar hallgatósága érdekében végzett tevékenység. 
Pályázatot nyújthat be a) kategória esetén az Önkormányzat képviselői és a tisztségviselők b) és c) kategória esetén az egyesület elnöke, vezetője d) és e) kategória esetén a program főszervezője. A fentieken kívül javaslatot tehet (kizárólag más személy jutalmazására) a Kar bár-mely hallgatója és oktatója. 
II.A pályázatnak tartalmaznia kell: 
a) a program, tevékenység, elvégzett feladat részletes leírását 
b) a lebonyolításban, a feladat elvégzésében részt vevők teljes listáját EHA kóddal együtt, a megítélt jutalom tervezett elosztását százalékos arányban 
c) a benyújtón kívül lehetőleg az összes érintett egyetértő írásbeli nyilatkozatát, miszerint a pályázatban foglaltak megfelelnek a tényeknek, valamint egyetértenek az elosztási javaslattal 
d) a benyújtó nyilatkozatát arról, hogy a pályázatban szereplők hozzájárultak a pályázat nyilvánossá tételéhez (annak ismeretében, hogy a Választmányi döntés eredménye is nyilvános). 
A pályázat érvényes, ha a II. a)-d) pontban meghatározottakat tartalmazza, a leadó jogosult volt a pályázat leadására, I. d) kategória esetén a program korábban a Nyúzban meghirdetésre került, I. e) kategória esetén a kollégium területén kihirdetésre került (hitelesített plakát), a pályázat leadására a határidő előtt került sor, valamint legkésőbb a leadási határidő napján a pályázati anyag elektronikus formában megérkezik a jutkerttkhok.elte.hu címre. 
Érvénytelen pályázatot a választmány nem bírál el. 
A pályázatot december 2. 24 óráig elektronikus formában a jutkerttkhok.elte.hu címre kell eljuttatni, nyomtatott formában a Hallgatói Irodában kell leadni, a leadási határidő 2005. december 5. 16 óra. 
A pályázatok és a Választmány döntése nyilvános, a döntést (2005. december 6.) követő hét napon belül megjelenik az Önkormányzat honlapján, ott bárki által megtekinthető.